Az uráli népek szellemi örökségéről

Az uráli népek hagyományai, hiedelemvilága igen sokoldalú, és ennek megfelelően sok szempontból tanulmányozható. A népzene, a néptánc, a népi kézművesség és díszítőművészet, a mindennapi élettevékenységeket kísérő szokások, a világnézetté szerveződő hiedelmek különböző tudományágak számára szolgálnak kutatási témául.
Amikor az uráli népek közös gyökereit keressük, akkor természetes, hogy a folklórt is ebből a nézőpontból vizsgáljuk.